CELEX: 62009CN0164
Language: et
Date: 2009-05-08 00:00:00
Title: Kohtuasi C-164/09: 8. mail 2009 esitatud hagi — Euroopa Ühenduste Komisjon versus Itaalia Vabariik

1.8.2009   
            
            
               ET
            
            
               Euroopa Liidu Teataja
            
            
               C 180/28
            
         8. mail 2009 esitatud hagi — Euroopa Ühenduste Komisjon versus Itaalia Vabariik
   (Kohtuasi C-164/09)
   2009/C 180/48
   Kohtumenetluse keel: itaalia
   
      Pooled
   
   
      Hageja: Euroopa Ühenduste Komisjon (esindajad: C. Zadra ja D. Recchia)
   
      Kostja: Itaalia Vabariik
   
      Hageja nõuded
   
   
               —
            
            
               Tuvastada, et kuna Veneto maakond on kehtestanud õigusnormid, mille kohaselt lubatakse teha loodusliku linnustiku kaitsesüsteemist erandeid, mis ei vasta direktiivi 79/409/EMÜ (1) artiklis 9 sätestatud tingimustele, on Itaalia Vabariik rikkunud direktiivi 79/409 artiklist 9 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Komisjon väidab, et Veneto maakonna kehtestatud õigusnormid ei ole direktiivi 79/409 artiklis 9 sätestatud nõuetega kooskõlas.
   
               —
            
            
               see määratleb üldiselt ja abstraktselt ilma ajaliste piiranguteta erandi alla kuuluvad liigid ja koguse;
            
         
               —
            
            
               teatavaid linnuliike käsitlevad erandid on üldise viite alusel ette nähtud kõikidele artikli 9 punktides a ja c loetletud juhtudele, ilma et oleks esitatud piisavalt konkreetseid põhjuseid;
            
         
               —
            
            
               ei ole kehtestatud nõuet teiste rahuldavate lahenduste puudumise kindlaks tegemise kohta ega seda, et üksikute erandmeetmete puhul peab olema täpsustatud riski tingimused, kohaga seotud asjaolud ja erandite kohaldamiseks volitatud isikud;
            
         
               —
            
            
               lubatakse väike arv määrata piisavate teaduslike andmete puudumisel.
            
         Komisjon väidab, et pärast põhjendatud arvamuses määratud tähtaja möödumist võetud meetmed ei jäta varem tuvastatud puudusi mitte ainult kõrvaldamata, vaid sisuliselt kordavad neid. Eelkõige peetakse siin silmas maakonna nõukogu presidendi 20. juuni 2006. aasta dekreeti nr 140, maakonna nõukogu presidendi 18. oktoobri 2006. aasta dekreeti nr 230, 16. augusti maakonnaseadust nr 24, maakonna nõukogu presidendi 4. septembri 2007. aasta dekreeti nr 167 ning 14. augusti 2008. aasta maakonnaseadust nr 13.
   
      (1)  Nõukogu 2. aprilli 1979. aasta direktiiv 79/409/EMÜ loodusliku linnustiku kaitse kohta (EÜT L 103, lk 1; ELT eriväljaanne 15/01, lk 98).